《江望》
元代·方回

晴江望不极，滉漾照愁人。
黄鸟声初动，青梅味已新。
越乡惭古节，乐事负良辰。
独立高原上，霜毛飒垫巾。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。